text: Aivan perusteltu parannusehdotus, mutta valitettavasti ei ratkea tämän kanavan kautta. Jos ilmoittaja sattuu viestin lukemaan, niin voin avata tähän yleisesti, miten OpenStreetMaps rakentuu, koska siinä tulee usein ymmärrettäviä väärinkäsityksiä:
  
  kartoittajat (eli kuka tahansa, joka haluaa osallistua) luovat projektiin ainoastaan paikkadataa; koordinaatteja, nimejä, tunnisteita jne. Tämä dataklöntti on kenen tahansa hyödynnettävissä haluamallaan tavalla. Yleisimmin siitä muodostetaan luonnollisesti jonkinlaisia karttoja, esimerkiksi taustakartta jollekin webbisivuille. Se, että miltä tuo kartta sitten näyttää on lopulta sivuston tekijän päätettävissä. Onko pellot vihreitä vai beigejä, onko valtioiden nimet slovakiaksi vai suomi+englanti -muodossa jne. Jos koet, että jossain palvelussa kartan ulkoasu ei ole toimiva, niin joudut ottamaan yhteyttä kyseisen palvelun ylläpitäjään. Hän sitten muokkailee oman karttansa "tyyliä" eli esitystapaa, jos on kanssasi samaa mieltä. 